|  |  |
| --- | --- |
|  | **Rēzeknes novada DOME**Reģ.Nr.90009112679Atbrīvošanas aleja 95A, Rēzekne, LV – 4601,Tel. 646 22238, 646 22231, 646 25935,E–pasts: info@rezeknesnovads.lvInformācija Internetā: <http://www.rezeknesnovads.lv> |

**Paskaidrojuma raksts**

**„Grozījumi Rēzeknes novada pašvaldības 2024.gada 1.februāra saistošajos noteikumos Nr.21 „Par Rēzeknes novada pašvaldības budžetu 2024.gadam””**

Pašvaldības darbības finansiālo pamatu veido budžets, kas ir svarīgākais instruments pašvaldības autonomo funkciju izpildes nodrošināšanai, ekonomisko un sociālo vajadzību sabalansēšanai, kā arī teritorijas ilgtermiņa attīstībai.

Sastādot budžeta plānu pieejamie resursi tika izvietoti atbilstoši novada attīstības prioritātēm. Budžets tiek plānots ar piesardzības principu, tāpēc budžeta plāns nav balstīts uz nereāliem ieņēmumiem, kuru būtība varētu tikt apšaubīta un kuru neizpildes gadījumā būtiski tiktu kavēta pašvaldības funkciju izpilde.

Rēzeknes novada pašvaldības budžets sastāv no pamatbudžeta, ko veido attiecīgas ieņēmumu un izdevumu daļas. Pašvaldība ir ņēmusi vērā visu nozaru intereses un centusies sabalansēt pieejamos finanšu līdzekļus tā, lai nodrošinātu uzlabojumus sabiedrībai svarīgās jomās. Finanšu resursu izlietojuma plāna projekti ir saskaņoti ar attiecīgo iestāžu un struktūrvienību vadītājiem.

Skaitliskā informācija par Rēzeknes novada pašvaldības budžeta ieņēmumiem, izdevumiem, aizņēmumiem un galvojumiem ir norādīta Rēzeknes novada pašvaldības 2024.gada 19. decembra saistošajos noteikumos Nr.48 ”Grozījumi Rēzeknes novada pašvaldības 2024.gada 1.februāra saistošajos noteikumos Nr.21 „Par Rēzeknes novada pašvaldības budžetu 2024. gadam” 1., un 2. pielikumā. Pašvaldības budžeta izdevumi ir plānoti saskaņojot tos ar Rēzeknes novada un Rēzeknes valstspilsētas Attīstības programmu 2023. – 2029. gadam.

**Ieņēmumi**

Pamatbudžeta ieņēmumu izmaiņas ir plānotas EUR 293 609 (neieskaitot Valsts kases aizņēmumus) kopsummā un tās veido:

* Ieņēmumi no iestāžu sniegtajiem maksas pakalpojumiem (maksas par izglītības pakalpojumiem, ieņēmumiem par nomu un īri);
* Valsts budžeta finansējuma izmaiņas pašvaldības realizētajos pasākumos un projektos 2024. gadā;
* Ieņēmumiem no valsts un pašvaldības nekustamā un kustamā īpašuma atsavināšanas.

**Ieņēmumu izmaiņas 2024.gadam**

Ņemot vērā budžeta ieņēmumu daļas izpildi un ieņēmumu prognozes 2024. gadam ir veiktas izmaiņas sekojošās ieņēmumu daļas pozīcijās:

* Pašvaldības saņemto valsts budžeta transfertu daļa palielināta par EUR 165 199 EUR. Palielinājums ir skaidrojams ar:
	+ Koriģēto valsts budžeta dotāciju sociālo aprūpes asistentu nodrošināšanai pašvaldībā;
	+ Koriģēto valsts budžeta dotāciju algotajiem pagaidu sabiedriskajiem darbiem;
	+ Koriģēto valsts budžeta dotāciju aktivitātei “Skolas soma”;
	+ Koriģēto valsts budžeta dotāciju kultūras kolektīvu vadītājiem;
	+ Koriģēto valsts budžeta dotāciju projektam “Proti un dari”;
	+ U.c.
* Maksas pakalpojumu un citu pašu ieņēmumu daļa palielināta par EUR 73 919. Izmaiņas veido ieņēmumu plāna izmaiņas pagastu pārvaldēs par papildus plānotajiem līdzekļiem maksām par izglītības pakalpojumiem, par ieņēmumiem par nomu un īri;
* Nenodokļu ieņēmumu daļa palielināta par EUR 54 491. Izmaiņas veiktas ieņēmumu pozīcijā ieņēmumi no valsts un pašvaldības nekustamā un kustamā īpašuma un mantas realizācijas.

**Izdevumu izmaiņas 2024.gadam**

Pamatbudžeta izdevumu izmaiņas plānotas EUR 226 571 apmērā (neskaitot Valsts kases aizņēmumu pamatsummas atmaksas).

**Vispārējie valdības dienesti**

Izdevumu samazinājums skaidrojams ar transferta samazinājumu pagastu apvienībām par piešķirto pabalstu apmēru ēdināšanas pārējām izmaksām un ar transferta samazinājumu pagastu apvienībām par darbinieku ēdināšanas pārējām izmaksām.

**Ekonomiskā darbība**

Izdevumu samazinājums skaidrojams ar Nautrēnu apvienības pārvaldes veiktajiem budžeta grozījumiem, kas saistīti ar Audriņu kultūras nama remontdarbiem. Nekustamā īpašuma atsavināšanas iegūtie līdzekļi pēc domes lēmuma šajā gadījumā pārvirzīti uz FK “Atpūta, kultūra un reliģija”.

**Veselība**

Izdevumu palielinājums skaidrojams ar Nacionālā veselības dienesta dotācijas korekciju pagastu apvienības 2024. gadam.

**Atpūta, kultūra un reliģija**

Izdevumu pieaugums skaidrojams ar:

* Audriņu kultūras nama pārbūvi, ar precizētajiem Lūznavas muižas kompleksa izdevumiem Maltas apvienības pārvaldē;
* Ar koriģēto valsts budžeta dotāciju kultūras kolektīvu vadītājiem;
* Ar koriģētajiem kultūras namu un bibliotēku apkures izdevumiem.

**Izglītība**

Izdevumu daļas palielinājums skaidrojams ar:

* Koriģēto valsts budžeta dotāciju aktivitātei “Skolas soma”;
* Koriģēto valsts budžeta dotāciju projektam “Proti un dari”;

 **Sociālā aizsardzība**

Izdevumu pieaugums skaidrojams ar Koriģēto valsts budžeta dotāciju sociālo aprūpes asistentu nodrošināšanai pašvaldībā 2024. gadam;

**Ziedojumu budžets**

Ziedojumu budžetā tika plānoti izdevumi attiecīgi saņemtajiem ziedojumiem 2024. gadā. 2024. gada plānotie ieņēmumi sastāda 1 346 EUR, izdevumi sastāda 17 069 EUR un naudas līdzekļu atlikums gada sākumā sastāda 15 723 EUR.

**Pašvaldības aizņēmumi un galvojumi**

Uz 2024.gada 19. decembri pašvaldībai ir noslēgti 89 aizņēmumu un 9 galvojumu līgumi. Detalizēts Rēzeknes novada pašvaldības aizņēmumu un galvojumu atšifrējuma saraksts ir apskatāms Rēzeknes novada pašvaldības 2024.gada 19. decembra saistošo noteikumu Nr. 48 „Grozījumi Rēzeknes novada pašvaldības 2024. gada 1.februāra saistošajos noteikumos Nr.21 „Par Rēzeknes novada pašvaldības budžetu 2024.gadam”” 2. pielikumā.

Pašvaldība paredz veikt sekojošus aizņēmumus 2024. gadā (kopā 1 590 368 EUR):

* Nautrēnu apvienības pārvaldes ēkas Rogovkā energoefektivitātes uzlabošana EUR 136 860;
* Maltas apvienības pārvaldes Maltas bibliotēkas ēkas energoefektivitātes uzlabošana EUR 159 982;
* Nagļu tautas nama, t.sk. apvienības pārvaldes ēkas energoefektivitātes uzlabošana EUR 146 237;
* Kaunatas apvienības pārvaldes ēkas Kaunatā energoefektivitātes uzlabošana EUR 276 946;
* Elektroautobusa iegāde Rēzeknes novada pašvaldībā, Viļānos EUR 138 711;
* Dienas aprūpes centra un darbnīcu izveide Liepu ielā 2B, Viļānos un Grupu dzīvokļu būvniecība Liepu ielā 2B, Viļānos EUR 353 341;
* Maltas bērnu un jauniešu centra ēkas energoefektivitātes paaugstināšana EUR 113 720;
* Viļānu mūzikas un mākslas skolas jaunās ēkas energoefektivitātes paaugstināšana EUR 252 871;
* Lendžu administratīvās ēkas, t.sk. kultūras nama energoefektivitātes paaugstināšana EUR 11700;

Domes priekšsēdētājs Monvīds Švarcs